wickkiey/tamil-wikipedia-markdown huggingface dataset:
# விப்ரநாராயணா (1954 திரைப்படம்)



**விப்ரநாரயணா** எனும் தெலுங்குத் திரைப்படம் தொண்டரடிப்பொடியாழ்வாரின் கதையை சாராம்சமாகக் கொண்டதாகும். தொண்டரடிப்பொடியாழ்வாரின் இயற்பெயர் தான் "விப்ர நாராயணர்" என்பதாகும். இவர் திருமால் மீது அளவு கடந்த பக்தி கொண்டிருந்தார். இறைவனுக்கு மாலை செய்து அணிவித்து இறைதொண்டு செய்து வந்தார். இவர் பன்னிரு ஆழ்வார்களில் ஒருவர் என்பது குறிப்பிடத்தக்கது. இத்திரைப்படம் தெலுங்கிலும் தமிழிலும் வெளியிடப்பட்டுள்ளது.  

### நடிப்பு
| நடிகர் | கதாப்பாத்திரம் |  |
| --- | --- | --- |
| அ. நாகேஸ்வர ராவ் | விப்ரநாரயணா |  |
| பி. பானுமதி | தேவதேவி |  |
| ரெலங்கி வெஙட் ராமையா | ரங்கராஜு |  |
| ருசியேந்திரமணி | தேவதேவியின் தாய் |  |
| வி. சிவராம் | மகாராஜு |  |
| சந்தியா | தேவதேவியின் சகோதரி | } |
# பரணி கலையகம்

**பரணி பிக்சர்ஸ்** அல்லது **பரணி கலையகம்** (Bharani Pictures) என்பது சென்னையில் அமைந்திருந்த திரைப்படத் தயாரிப்பு நிறுவனம் ஆகும். இதனை 1947 ஆம் ஆண்டில் ராமகிருஷ்ண ராவும், பானுமதி ராமகிருஷ்ணாவும் இணைந்து நிறுவினர். அதன் பின் 1950 இல் இருவரும் **பரணி ஸ்ரூடியோ** வை உருவாக்கினர். இவர்கள் இருவரதும் மகனான டாக்டர். பரணி குமார் என்பரின் பெயரையே இக்கலையகத்திற்கு வைத்தனர். தற்போது இந்த ஸ்டுடியோவை பரணி குமாரே பராமரித்து வருகின்றார். இது அமைந்துள்ள சுற்றுப்புறத்திலேயே இவர் 'பரணி வைத்தியசாலை'யை நிறுவியுள்ளார். பரணி ஸ்டுடியோவினுடைய முதல் திரைப்படமான சண்டிராணி 1953 ஆம் ஆண்டில் இந்தியா முழுவதுமாக தமிழ் உட்பட பல்வேறு மொழிகளிலும் வெளியிடப்பட்டது.  

| வருடம் | திரைப்படம் | மொழி | இசையமைப்பு |
| --- | --- | --- | --- |
| 1947 | *ரத்னமலா* | தெலுங்கு | சி. ஆர். சுப்புராமன் |
| 1949 | *லைலா மஞ்சு* | தமிழ் | சி. ஆர். சுப்புராமன் |
| 1949 | *லைலா மஞ்சு* | தெலுங்கு | சி. ஆர். சுப்புராமன் |
| 1952 | *பிரேமா* | தெலுங்கு | சி. ஆர். சுப்புராமன் |
| 1952 | *காதல்* | தமிழ் | சி. ஆர். சுப்புராமன் |
| 1953 | *சண்டிரானி* | தெலுங்கு | சி. ஆர். சுப்புராமன் |
| 1953 | *சண்டிரானி* | தமிழ் | சி. ஆர். சுப்புராமன் |
| 1953 | *சண்டிரானி* | ஹிந்தி | சி. ஆர். சுப்புராமன் |
| 1954 | *சக்ரபாணி* | தெலுங்கு | பி. பானுமதி |
| 1954 | *விப்ர நாராயணா* | தமிழ் | எஸ். ராஜேஸ்வர ராவ் |
| 1954 | *விப்ர நாராயணா* | தெலுங்கு | எஸ். ராஜேஸ்வர ராவ் |
| 1956 | *சிந்தாமணி* | தெலுங்கு |  |
| 1957 | *மணமகன் தேவை* | தமிழ் | ஜி. ராமநாதன் |
| 1957 | *வரடு கவலி* | தெலுங்கு | ஜி. ராமநாதன் |
| 1961 | *பதசரி* | தெலுங்கு | மாஸ்டர் வேணு |
| 1961 | *கானல் நீர்* | தமிழ் | மாஸ்டர் வேணு |
| 1964 | *விவாக பந்தம்* | தெலுங்கு |  |
| 1967 | *கிரிக லக்சுமி* | தெலுங்கு |  |
| 1972 | *அந்த மன மஞ்சிகே* | தெலுங்கு |  |
| 1974 | *அம்மாயி பெல்லி* | தெலுங்கு |  |
| 1977 | *மனவடி கோசம்* | தெலுங்கு |  |
| 1984 | *ராசயித்திரி* | தெலுங்கு |  |
| 1987 | *அட்டகரு சின்டபாட்* | தெலுங்கு | } |
# சி. ஆர். சுப்பராமன்


**சி. ஆர். சுப்பராமன்** அல்லது **சி. எஸ். ராம்** (*C. S. Subbaraman*, 18 மே 1924 – 27 சூன் 1952) என்பவர் பிரபல தென்னிந்திய இசையமைப்பாளரும் திரைப்படத் தயாரிப்பாளரும் ஆவார். இவருடைய 28 வருட வாழ்க்கையில் 10 வருடங்கள் திரைப்படத்துறையில் நாட்டம் காட்டினார். இவர் தயாரித்த திரைப்படங்கள் புகழ் பெற்றனவாகத் திகழ்ந்தன.  

திருநெல்வேலியில் (தற்போது தென்காசி மாவட்டம்) புளியங்குடி அருகே சிந்தாமணி எனும் கிராமத்தில் *ராமசாமி ஐயர்* என்பவருக்கு மகனாகப் பிறந்தார். இவருடைய மூதாதையர்கள் ஆந்திர பிரதேசத்தில் கிருஷ்ணா மாவட்டத்தைச் சேர்ந்தவர்கள். இவருடைய குடும்பம் நன்றாக தெலுங்கு மொழி பேசும் ஒரு குடும்பம்.  

கர்நாடக இசை, இந்துஸ்தானி, மேலை நாட்டிசை, நாட்டுப்புற இசை என்று பல இசை வகைகளிலும் தேர்ச்சி பெற்றிருந்தார். 1940களிலேயே இலத்தீன் அமெரிக்க இசையை தமிழ்த் திரையிசைகளில் புகுத்தியவர்.  

தனது 16ஆம் வயதில் ஜி. ராமனாதனின் சகோதரர் சுப்பையா பாகவதரின் சிபாரிசில் சுப்பராமன் எச்.எம்.வி. நிறுவனத்தில் ஹார்மோனியம் வாசிப்பவராகப் பணியிலமர்ந்து, பின்னர் துணை இசை அமைப்பாளரானார்.  

## இசையமைத்த திரைப்படங்கள்
1. லவங்கி (1946)
1. பைத்தியக்காரன் (1947)
1. அபிமன்யு (1948)
1. மோகினி (1948)
1. ராஜ முக்தி (1948)
1. கன்னியின் காதலி (1949)
1. மங்கையர்க்கரசி (1949)
1. ரத்தினகுமார் (1949)
1. வேலைக்காரி (1949)
1. நல்ல தம்பி (1949)
1. பவளக்கொடி (1949)
1. பாரிஜாதம் (1950)
1. விஜயகுமாரி (1950)
1. மச்சரேகை (1950)
1. மணமகள் (1951)
1. மர்மயோகி (1951)
1. இசுதிரீ சாகசம் (1951)
1. வனசுந்தரி (1951)
1. ராணி (1952)
1. தர்ம தேவதா (1952)
1. காதல் (1952)
1. தேவதாஸ் (1953)
1. மருமகள் (1953)
1. வேலைக்காரி மகள் (1953)
1. சண்டிராணி (1953)


- C. R. Subburaman
- C. R. Subburaman at IMDb.
# நேப்பியர் பாலம்


**நேப்பியர் பாலம்** சென்னை மாநகரின் புனித ஜார்ஜ் கோட்டையையும், மெரினா கடற்கரையையும் இணைக்கும் பாலமாகும். இது கூவம் ஆற்றின் மீது கட்டப்பட்டுள்ளது.  

## வரலாறு
சென்னை நகரின் மிகப் பழமையான பாலங்களில் ஒன்றான நேப்பியர் பாலம் 1869 ஆம் ஆண்டு பிரான்சிஸ் நேப்பியர் என்ற சென்னை ஆளுநராரால் கட்டப்பட்டது. நேப்பியர் பாலம் 1999ஆம் ஆண்டு புதுப்பிக்கப்பட்டது. ஆரம்பத்தில் மக்கள் இதனை இரும்புப் பாலம் என்று அழைத்தனர். 149 மீட்டர் நீளத்தில், 6 வளைவுகளுடன் பிரம்மாண்டமாக இந்தப் பாலம் கட்டப்பட்டது.  

## புதுப்பித்தல்
மெரினா கடற்கரையை அழகுபடுத்தும் திட்டத்தின் ஒரு பகுதியாக நேப்பியர் பாலம் வண்ண விளக்குகளால் அலங்கரிக்கப்பட்டது. வண்ண விளக்கு ஒளியில் நேப்பியர் பாலம் நதியில் மிதப்பதைப் போன்று அமைக்கப்பட்டது. 16.2 மில்லியன் இந்திய ரூபாய் மதிப்பில் செய்யப்பட்ட ஒளிரூட்டும் பணி எல்.டி.பி என்ற ஆஸ்திரேலியா நிறுவனத்தால் மேற்கொள்ளப்பட்டது. அப்போதைய தமிழகத் துணை முதல்வர் ஸ்டாலின் 27 ஜூலை 2010 ஆம் ஆண்டு திறந்துவைத்தார்.  

2022 ஆம் ஆண்டு சர்வதேச 44வது செஸ் ஒலிம்பியாட் நிகழ்வு சென்னையில் நடைபெற்றதால் அதற்கு முன்னதாக நேப்பியர் பாலம் கருப்பு வெள்ளை சதுரங்களைக் கொண்டதாக ஒரு சதுரங்கப் பலகையின் தோற்றத்தில் வர்ணம் பூசப்பட்டது.
# பிரான்சிஸ் நேப்பியர்


**பிரான்சிஸ் நேப்பியர்** (Francis Napier, செப்டம்பர் 15, 1819 – டிசம்பர் 19, 1898) வியன்னா, இத்தாலி, ஐக்கிய அமெரிக்கா, ரஷ்யா உள்ளிட்ட பல நாடுகளுக்கு இங்கிலாந்தின் தூதராக பணியாற்றினார். 1866இல் மெட்ராஸ் ஆளுநராக நியமிக்கப்பட்டார். சென்னையின் பழமையான பாலங்களில் ஒன்றான நேப்பியர் பாலம் இவரால் கட்டப்பட்டது.  

## பிறப்பு மற்றும் கல்வி
1819இல் ஸ்காட்லாந்தில் ஒரு பிரபுக் குடும்பத்தில் பிறந்த ஃபிரான்சிஸ் நேப்பியர், இங்கிலாந்தில் உள்ள டிரினிடி கல்லூரியில் சேர்ந்தார். சில காரணங்களால் படிப்பைவிட்டு பாதியிலேயே வெளியேறிவிட்டார். ஆனால் தனியாக ஆசிரியரை அமர்த்தி சில வெளிநாட்டு மொழிகளைக் கற்றுக் கொண்டார். அதுதான் அவருக்கு பிற்காலத்தில் இங்கிலாந்தின் தூதராக பணியாற்ற பெரிதும் கைகொடுத்தது.  

## பணிகள்
நேப்பியர் பதவி ஏற்ற சிறிது காலத்திலேயே அவர் ஒரு மிகப்பெரிய பஞ்சத்தை எதிர்கொள்ள வேண்டி இருந்தது. அன்றைய மெட்ராஸ் மாகாணத்திற்கு உட்பட்ட இன்றைய ஒரிசாவில் உள்ள கஞ்சம் மாவட்டத்தில் கடுமையான பஞ்சம் ஏற்பட்டது. பஞ்சத்தால் தவித்த கஞ்சம் மக்களை காப்பாற்ற வேண்டிய கடமை நேப்பியர் தலையில் விழுந்தது. ஆனால் நேப்பியர் இதனை திறமையாகவே சமாளித்தார். ரீமிய யுத்தத்தில் காயமடைந்த வீரர்களுக்கு சிகிச்சை அளித்ததன் மூலம் கை விளக்கேந்திய காரிகை என வரலாற்றில் போற்றப்படும் பிரபல செவிலியர் பிளாரன்ஸ் நைட்டிங்கேல், நேப்பியரின் நெருங்கிய நண்பர். மக்கள் பஞ்சத்தால் மடிந்தபோது, அவருக்கு கடிதம் எழுதி ஆலோசனை கேட்டார் நேப்பியர். நைட்டிங்கேலின் ஆலோசனைகளை உடனே செயல்படுத்தவும் செய்தார். இது பஞ்சத்தை எதிர்கொள்ள மிகவும் உதவியது. மதுரை திருமலை நாயக்கர் மஹாலைப் புதிப்பிக்கும் முயற்சியில் ஈடுபட்டார். நேப்பியர் ஸ்டான்லி மருத்துவமனையில் அறுவை சிகிச்சை மையம் அமைக்க உதவியதால் அவரது பெயரே அந்த மையத்துக்கு சூட்டப்பட்டது.  

## பாசன திட்டங்கள்
பென்னாறு அணை நேப்பியர் காலத்தில்தான் கட்டப்பட்டது. இதேபோல விவசாயத்தை வளப்படுத்த நிறைய பாசனத் திட்டங்களை நேப்பியர் செயல்படுத்தினார். முல்லை பெரியார் அணைக்கான திட்டமிடல் இவரது ஆட்சி காலத்திலேயே நடைபெற்றது. சென்னையின் பழமையான பாலங்களில் ஒன்றான நேப்பியர் பாலம் இவரால் கட்டப்பட்டது.  
.  

## இறப்பு
1872இல் இந்தியாவின் வைஸ்ராயாக இருந்த ரிச்சர்ட் பூர்ட், அந்தமானில் கொல்லப்பட்ட பிறகு சிறிது காலம் தற்காலிக வைஸ்ராயாக நேப்பியர் நியமிக்கப்பட்டார். பின்னர் ஒரு புதிய வைஸ்ராய் கிடைத்ததும், நேப்பியர் இந்திய சேவைகளை முடித்துக் கொண்டு தாயகம் திரும்பிவிட்டார். இத்தாலியில் டிசம்பர் 19, 1898 இல் தனது 79ஆம் வயதில் காலமானார்.  

## நினைவிடங்கள்
சிந்தாதிரிப்பேட்டையில் நேப்பியரின் நினைவாக தொடங்கப்பட்ட நேப்பியர் பூங்கா தான், இன்றைய மே தினப் பூங்காவாக வழங்கப்படுகிறது. நேப்பியர் பெயரில் கேரள மாநிலம், திருவனந்தபுரத்தில் ஒரு அருங்காட்சியகம் இருக்கிறது.
# பனிக்கட்டி வாளி அறைகூவல்


**பனிக்கட்டி வாளி அறைகூவல்** (Ice Bucket Challenge) என்பது தசையூட்டமற்ற பக்க மரப்பு நோய்க்கான ஆராய்ச்சியில் ஈடுபடும் தன்னார்வத் தொண்டு நிறுவனத்திற்கு நிதி திரட்ட மேற்கொள்ளப்பட்ட அறைகூவல் ஆகும். இந்த அறைகூவலை எதிர் கொள்பவர் ஒரு வாளி குளிர்ந்த நீரை தனது தலையில் ஊற்றிக் கொள்ளவோ அல்லது அத்தொண்டு நிறுவனத்திற்கு $100 நிதியோ அல்லது இரண்டையுமே இருபத்தி நான்கு மணி நேரத்திற்குள் செய்யவோ தன் நண்பர்களால் அறைகூவல் விடப்படுவார். 2014 ஆம் ஆண்டின் நடுவில் சமூக வலைத்தளங்களில் மிக வேகமாக இந்தச் அறைகூவல் பற்றிய செய்தி பரவியது. உலகம் முழுவதும் உள்ள பலரும் இந்த அறைகூவலில் பங்கேற்றனர்.  

## பின்னணி
தசையூட்டமற்ற பக்க மரப்பு நோய் (Amyotrophic lateral sclerosis - ALS) எனப்படும் நரம்பு தொடர்பான நோய் குறித்து விழிப்புணர்வு ஏற்படுத்தவும், நிதி திரட்டவும் பனிக்கட்டி வாளி அறைகூவல் அறிமுகப்படுத்தப்பட்டது. இந்தச் அறைகூவலை உலக பிரபலங்களில் பலர் ஏற்றுத் தங்கள் தலையில் ஒரு வாளி குளிர்ந்த நீரை ஊற்றியுள்ளனர். மேலும் இந்தச் சவாலை ஏற்கும் ஒவ்வொருவரும் 3 பேரை முன்மொழிந்து அவர்களையும் இந்தச் அறைகூவலை ஏற்குமாறு கூற வேண்டும்.
# பாஞ்சாலங்குறிச்சி (திரைப்படம்)



***பாஞ்சாலங்குறிச்சி*** 1996 ஆம் ஆண்டில் வெளிவந்த இந்தியத் தமிழ்த் திரைப்படமாகும். இயக்குநர் சீமான் இயக்கிய இத்திரைப்படத்தில் நடிகர் பிரபு, மதுபாலா, வடிவேலு, விஜயகுமார், சந்திரசேகர், பிரசன்னா ஆகியோர் முதன்மை கதாபாத்திரங்களில் நடித்தனர். இது இசையமைப்பாளர் தேவாவின் இசையமைப்பில் உருவான திரைப்படமாகும்.  

## நடிகர்கள்

## பாடல்கள்
| *ஆசை வைத்தேன்* | சுவர்ணலதா | 6:13 |
| --- | --- | --- |
| *சின்ன சின்ன* | 5:08 |  |
| *சின்னவளே* | 5:41 |  |
| *காற்றை நிறுத்தி* | 2:37 |  |
| *ஒரு பக்கம் தேன்* | 2:23 |  |
| *உன் உதட்டோர* | ஹரிஹரன், அனுராதா ஸ்ரீராம் | 6:00 |
| *வந்தேயல்ல* | சுரேஷ் பீட்டர்ஸ், அனுராதா ஸ்ரீராம் | 5:15 |
# ஜேம்ஸ் ஃபோலி



**ஜேம்சு ஃபோலி** (*James Foley*, அக்டோபர் 18, 1973 – ஆகத்து 19, 2014) என்பவர் அமெரிக்காவைச் சேர்ந்த ஒரு சார்பில்லா புகைப்படச்செய்தியாளர் ஆவார். இவர் அமெரிக்காவின் குளோபல்போஸ்ட் என்ற செய்தி நிறுவனத்தில் பணி புரிந்தவர். இவர் சிரிய உள்நாட்டுப் போர் பற்றிய செய்திகளை சேகரிப்பதற்காக சிரியா சென்ற வேளையில் 2012 நவம்பர் 22 இல் இனந்தெரியாதோரால் கடத்தப்பட்டார். 2014 ஆகத்து 19 இல் இசுலாமிய தேச இயக்கத்தினர் இவரின் தலையைத் துண்டித்து படுகொலை செய்து அதன் காணொளியை சமூக ஊடகங்களில் வெளியிட்டனர்.  

## கடத்தலும் கொலையும்
2012 நவம்பரில் ஃபோலியும் அவரது மொழிபெயர்ப்பாளரும் சிரியாவின் வடமேற்கே கடத்தப்பட்டனர். மொழிபெயர்ப்பாளர் பின்னர் விடுவிக்கப்பட்டார். ஐஎஸ்ஐஎஸ் எனப்படும் இசுலாமிய தேசப் போராளிகள் ஜேம்ஸ் ஃபோலியை விடுவிப்பதற்காக ஃபோலியின் குடும்பத்தினரிடமிருந்தும், குளோபல்போஸ்ட் நிறுவனத்திடம் இருந்தும் $132 மில்லியன் பணத்தைக் கப்பமாகக் கேட்டனர். இதற்கான தகவல் பரிமாற்றம் 2013 நவம்பர், டிசம்பர் காலப்பகுதியில் இடம்பெற்றது. ஃபோலியை மீள கொண்டு வருவதற்குத் தமது நிறுவனம் பல மில்லியன் டாலர்களை செலவிட்டதாக குளோபல்போஸ்ட் நிறுவனத்தின் தலைமைப் பணிப்பாளர் பல்போனி கூறினார். இதற்காகப் பன்னாட்டுப் பாதுகாப்பு நிறுவனம் ஒன்றைத் தாம் வாடகைக்கு அமர்த்தியிருந்ததாகவும் அவர் தெரிவித்தார். 2013 செப்டம்பரில் இப்பாதுகாப்பு நிறுவனம் ஃபோலி இருக்கும் இடத்தை அறிந்து அவரைப் பின்தொடரவும் முடிந்துள்ளது. ஃபோலி கடத்தப்பட்ட நிலையில் பல்வேறு இடங்களுக்கும் கொண்டு செல்லப்பட்டுள்ளார்.  

ஃபோலி சாகிபா என்ற ஆயுதக்குழுவினால் கடத்தப்பட்டதாக அவரது குடும்பத்தினர் நம்பியதாக குடும்ப வட்டாரங்கள் தெரிவித்தன. பின்னர் அவர் திமிஷ்குவில் உள்ள சிரியாவின் அரபு வான்படைத் தளம் ஒன்றில் வைக்கப்பட்டிருந்தார் என நம்பப்பட்டது. அமெரிக்க அரசுத்தலைவர் பராக் ஒபாமாவின் அறிவுறுத்தலின் பேரில் ஃபோலி மற்றும் பணயக் கைதிகளை விடுவிக்க அமெரிக்கச் சிறப்புப் படை ஒன்றின் நடவடிக்கை 2014 சூலையில் சிரியாவில் நடத்தப்பட்டது. இந்நடவடிக்கையின் போது பல ஆயுதப் போராளிகள் கொல்லப்பட்டனர். ஆனாலும் ஃபோலியோ அல்லது ஏனைய கைதிகளோ விடுவிக்கப்படவில்லை. அமெரிக்க ஊடகவியலாரான ஸ்டீவன் சொட்லொஃப் என்பவரையும் தாம் பிடித்து வைத்திருப்பதாக அக்காணொளியில் போராளிகள் தெரிவித்திருந்தனர். தமது இயக்கத்தின் மீது அமெரிக்கத் தலைவர் பராக் ஒபாமா வான் தாக்குதல்களை நிறுத்தாவிடின், இவரும் கொல்லப்படுவார் என அவர்கள் எச்சரித்திருந்தனர். அடையாளம் தெரியாத பாலைவனம் ஒன்றில் இக்காணொளி படம் பிடிக்கப்பட்டிருந்தது. கொலை செய்தவர் பிரித்தானிய ஆங்கில உச்சரிப்பில் பேசியிருந்தார்.  

இசுலாமிய தேசப் போராளிகளால் வெளியிடப்பட்ட காணொளி உண்மையானது தான் என அமெரிக்க தேசியப் பாதுகாப்புப் பேரவை 2014 ஆகத்து 20 இல் அறிவித்தது. ஃபோலி இறந்தது அவரது குடும்பத்தினருக்கு உறுதி செய்யப்பட்டது. "தமது மகன் சிரிய மக்களின் துன்பங்களை உலகிற்கு எடுத்துக் காட்டியிருப்பதாக" ஃபோலியின் தாயார் டயான் ஃபோலி கூறினார்.
# கே. எல். என். கிருஷ்ணன்

**கே. எல். என். கிருஷ்ணன்** (01 ஜனவரி 1918 - 2001) தொழிற் புரட்சி காலத்தில் 1960ஆம் ஆண்டில் ஜப்பானில், உலோகப் பொறியியல் துறையில் பயிற்சி பெற்ற மதுரை தொழிலதிபர் ஆவார். ஜெட் பம்பு உற்பத்தி தொழிற்சாலையை, இந்திய அளவில் முதன்முதலாக மதுரையில் நிறுவியவர். மேலும் இரப்பர், இரும்பு மற்றும் வார்படத் தொழிற்சாலைகளையும் அமைத்தவர்.  

## கல்விப் பணியில்
சௌராட்டிரக் கல்லூரியின் தலைவராக பதினைந்து ஆண்டுகள் பணியாற்றியவர். மதுரை சமூக அறிவியல் நிறுவனத்தின் (Madurai Institute of social sciences) தலைவராகவும், மதுரை காமராசர் பல்கலைக் கழகத்தின் ஆட்சி மன்ற உறுப்பினராகவும் பணியாற்றியவர். கே எல் என் பொறியியல் கல்லூரியின் நிறுவனத் தலைவராக 25 ஆண்டுகள் செயல்பட்ட கல்வியாளர்.  

## பொதுப்பணியில்
மதுரை மாவட்ட சாரணர் இயக்கத்தின் மாவட்ட ஆணையாளராக முப்பது ஆண்டுகள் சேவை செய்தவர்.  

## நிறுவிய கல்வி நிறுவனங்கள்
1. கே. எல். என். பொறியியல் கல்லூரி
1. கே. எல். என். தகவல் தொழில்நுட்ப கல்லூரி
1. கே. எல். என். பாலிடெக்னிக் கல்லூரி
1. கே. எல். என். பட்டதாரி ஆசிரியர் பயிற்சிக் கல்லூரி
1. கே. எல். என். வித்தியாலயா (CBSE)

## பாராட்டுகள்
- 1987ஆம் ஆண்டில் இந்தியக் குடியரசு தலைவரிடமிருந்து *உத்யோக் பத்ரா* சான்றிதழ்
- காஞ்சி காமகோடி சங்கராச்சாரியிடமிருந்து *சர்வலோக சேவா இரத்தினா* பாராட்டு
# 2014 ஹிரோஷிமா நிலச்சரிவு


2014-ஆம் ஆண்டு ஆகஸ்டு 20 அன்று ஜப்பானின் ஹிரோஷிமா நிலப்பகுதியில் கடும் மழையினால் நிலச்சரிவு ஏற்பட்டது. இந்த நிலச்சரிவில் சிக்கி நாற்பது பேர் உயிரிழந்தனர் மற்றும் ஐம்பத்திற்கும் மேற்பட்டோர் காணாமல் போயினர்.  

## காரணி
ஹிரோஷிமாவில் ஒரு மாதம் பொழிய வேண்டிய மழை, பேய் மழையை போன்று ஒரே நாளில் பொழிந்ததால்,அந்நகரத்தின் அருகே இருந்த மலைகளில் நிலச்சரிவு ஏற்பட்டது.  

## மீட்புப் பணிகள்
மீட்பு பணிகளில் ஈடுப்பட்டுள்ள உள்ளூர் அணிகளுக்கு உதவ ராணுவத்திற்கு கட்டளை இட்டுள்ளார் அந்நாட்டின் பிரதமர் சின்சோ அபே.
# நர்சிபட்டினம் மண்டலம்

**நர்சிபட்டினம் மண்டலம்** ஆந்திரப் பிரதேசத்தின் விசாகப்பட்டினம் மாவட்டத்தின் 43 மண்டலங்களில் ஒன்று. நர்சிபட்டினத்தையும் அதனைச் சுற்றியுள்ள ஊர்களையும் கொண்டது. இது நர்சிபட்டினம் சட்டமன்றத் தொகுதிக்கு உட்பட்டது.  

## ஆட்சி
இந்த மண்டலத்தின் எண் 17. இது ஆந்திர சட்டமன்றத்திற்கு நர்சிபட்டினம் சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் கீழ்க்கண்ட ஊர்கள் உள்ளன.  

- நர்சிபட்டினம்
- நீலம்பேட்டை
- கப்படா
- குறந்தொரபாலம்
- செட்டுபல்லி
- பெத பொட்டேபல்லி
- ஆர்டினரி லட்சுமிபுரம்
- பலிகட்டம்
- தர்மசாகரம்
- வேமுலபூடி
- அமலாபுரம்
- எரகன்னபாலம்
# விக்கிப்பீடியா:விக்கித் திட்டம் ஜப்பான்

வணக்கம்! ஜப்பான் பற்றிய கட்டுரைகளை உருவாக்கி, விரிவாக்கி மற்றும் ஒருங்கிணைக்க உதவும் திட்டமே இந்த விக்கித் திட்டம் ஜப்பான்.  

## நோக்கம்
இந்த விக்கித்திட்டத்தின் நோக்கம்:  
1. ஜப்பானின் கலாச்சாரம் மற்றும் அந்நாட்டை பற்றிய வரலாற்றை தெளிவாக எடுத்துரைக்கும் கட்டுரைகளை உருவாக்குதல்.
1. ஜப்பான் தொடர்பான குறுங்கட்டுரைகளை விரிவாக்குதல்
1. ஜப்பான் தொடர்பான கட்டுரைகளை மதிப்பீடு செய்தல். அதன் மூலம் அனைத்து கட்டுரைகளையும் சிறப்பு கட்டுரைகளாக மாற்ற முயலுதல்.

## குறிக்கோள்கள்
இந்த பட்டியலில் உள்ள ஆங்கில கட்டுரைகளுக்கு இணையாக தமிழ் கட்டுரைகளை விரிவாகுதலே இந்த திட்டத்தின் குறிக்கோள் ஆகும்.  
| ஆங்கில கட்டுரை | தமிழ் இணை கட்டுரை | நிலை |  |
| --- | --- | --- | --- |
| Japan | ஜப்பான் | விரிவாக்குதல் ஆரம்பிக்கப்படவில்லை |  |
| Shinzō Abe | சின்சோ அபே | விரிவாக்குதல் ஆரம்பிக்கப்படவில்லை | } |
# 2048 (விளையாட்டு)



***2048*** என்பது புதிர் விளையாட்டு ஆகும். இது கணித அறிவை அடிப்படையாகக் கொண்டு விளையாடக் கூடியது. இதை ஒருவர் மட்டுமே விளையாட முடியும். இந்த விளையாட்டு இணையதளங்களிலும், கைபேசிகளிலும் கிடைக்கிறது.  

## விளையாடும் முறை

இந்த விளையாட்டில் 4×4 கட்டங்கள் இருக்கும். இவற்றில் ஏதாவது ஒரு கட்டத்தில் எண்ணால் எழுதப்பட்ட பெட்டி தோன்றும். பொதுவாக, இரண்டு, நான்கு ஆகிய எண்களை எழுதிய பெட்டிகள் தோன்றும். அந்த பெட்டியை அதே எண் கொண்ட பெட்டியுடன் இணைத்தால் அதன் இரு மடங்கான எண் கொண்ட பெட்டி கிடைக்கும். இவ்வாறு சேர்த்துக் கொண்டே 2048 என்ற எண்ணை அடைய வேண்டும். எடுத்துக்காட்டாக, நான்கு என்று எழுதப்பட்ட இரு பெட்டிகள் ஒன்றின்கீழ் ஒன்றாக இருந்தால், ஏதாவது ஒன்றை மற்றொன்றின் திசையில் நகர்த்த வேண்டும். அவை இணைந்தவுடன் இரு மடங்கு கொண்ட எண் தோன்றும். எந்த திசைகளுக்கு நகர வேண்டுமோ அதற்கு உரிய மேல், கீழ், இடது, வலது அம்புகுறியை அழுத்த வேண்டும். குறுக்குவாட்டில் பெட்டிகளை இணைக்க முடியாது. வெறுமையான கட்டத்திற்கு பெட்டிகளை நகரத்தலாம். ஒவ்வொரு பெட்டியாக நகர்த்த முடியாது. ஒரு திசைக்கான அம்புகுறியை அழுத்தினால், எல்லா பெட்டிகளும் அந்த திசையை நோக்கி நகரும். எல்லா கட்டங்களிலும் பெட்டிகள் இருந்து, அவற்றின் அருகில் அதே எண் கொண்ட பெட்டிகள் இல்லாவிடில் அவற்றை இணைக்க முடியாது. புதிய பெட்டி தோன்றுவதற்கான கட்டம் இல்லாததால் ஆட்டம் தோல்வியில் முடிவடையும். 2048 என்ற எண்ணை அடைந்தால் ஆட்டத்தில் வெற்றி பெற்றதாக கருதப்படும். அதைத் தாண்டியும் விளையாடலாம்.  

பெரிய எண்களை கடைசி வரிசைக் கட்டங்களில் வைத்துக் கொண்டால் விளையாட்டில் எளிமையாக வெற்றியடையலாம்.  
இந்த விளையாட்டில் அதிகபட்சமாக 131,072 என்ற எண் சேரும் வரையில் விளையாட முடியும். அதிகபட்சமாக 3,932,100 புள்ளிகளைப் பெற முடியும்.
# சூரிய வான் இணையல்


பூமியிலிருந்து காண்கையில் இன்னொரு கோள், வானியல் பொருள்கள் அல்லது விண்கலம், சூரியனுக்கு பின்னே நேர் எதிராக அமைந்து இவை மூன்றும் ஒரே நேர்கோட்டில் இருப்பது **சூரிய வான் இணையல்** (*Solar conjunction*) ஆகும்.ஆதாவது பூமிக்கும் இன்னொரு கோளுக்கும் இடையில் சூரியன் இருக்கும். சூரிய வான் இணையலின் போது சூரியன் இடையில் வருவதால் விண்கலத்துடன் தொடர்பு கொள்வது தடைபடும்.  
## விண்கலம் தொடர்பான பிரச்சனைகள்
விண்கலத்தின் இடத்தைத் தொடர்ந்து கண்காணிக்க, விண்கலத்துடன் இணைக்கப்பட்டுள்ள வானலை வாங்கி (Antenna), புவியிலுள்ள வானலை வாங்கியுடன் நீண்ட நேரம் தொடர்பில் இல்லாமல் இருந்தால், அவை சூரியனின் அலைகளைப் பின் தொடர வாய்ப்பு உள்ளது.ஏனெனில் சூரியனால் உருவாக்கப்படும் மின் காந்த அலைகள், வானலை வாங்கியால் (Antenna) அனுப்பப்படும் சமிக்ஞை அலைகளை விட மிக வலிமை வாய்ந்தது.  

இதற்கு சமீபத்திய எடுத்துக்காட்டு நாசாவால், செவ்வாயின் தரைப்பரப்பில் இயக்கப்படும் கியூரியோசிட்டி தரையுளவி, சூரிய வான் இணையலின் போது 25 நாட்கள் தனித்தியங்கு அமைப்பிற்கு மாற்றப்பட்டது.இதனால் கியூரியோசிட்டி தரையுளவியின் அனைத்து நகர்வுகளும் நிறுத்தப்பட்டது.பூமியோடு தொடர்பு கொள்ளமல் செய்யப்படும் வானிலைத் தகவல் சேமிப்புப் பணியை மட்டும் செய்தது.
# கரந்தை ஆதீஸ்வரசுவாமி ஜினாலயம்


**கரந்தை ஆதீஸ்வரசுவாமி ஜினாலயம்**, தஞ்சாவூர் மாவட்டம் தஞ்சாவூர், கரந்தையில் உள்ளது. இப்பகுதியில் சமணர் வாழ்கின்றனர். சோழ நாட்டில் கும்பகோணம், மன்னார்குடி, தீபங்குடி ஆகிய இடங்களில் சமணர் கோயில்கள் உள்ளன.  

## கோயில் அமைப்பு
கருவறை, ராஜகோபுரம், கர்ப்பகிரகம், அர்த்தமண்டபம், முகமண்டபம், மகாமண்டபம் ஆகிய அமைப்புகளை இக்கோயில் கொண்டுள்ளது. கோயிலுக்கு முன்பாக கொடி மரம் உள்ளது. கோயில் தொடர்பான விழாக்கள் முகமண்டபத்தில் நடத்தப்பெறுகின்றன. முகமண்டபத்தின் வாயிலில் இரு பக்கங்களிலும் துவாரபாலகர்கள் உள்ளனர். மகாமண்டபம் பந்தல் மண்டபம் போன்ற அமைப்பில் உள்ளது. அதில் முதல் நான்கு தூண்களில் பல வடிவங்களில் தீர்த்தங்கரர் உருவங்கள் காணப்படுகின்றன. கருவறையின் மேலுள்ள கோபுரம் இரண்டு நிலைகளைக் கொண்டுள்ளது. மகாசாஸ்தா சன்னதி உள்ளது.  

ஆதீஸ்வர சுவாமி ஜினாலயம் எனப்படும் இக்கோயிலுள்ள மூலவர் சுமார் 600 ஆண்டுகள் பழமை வாய்ந்ததாக இருக்கலாமெனவும், ஆலயத்திலுள்ள முன் மண்டபம், ஜினவாணி ஆலயம், சாஸன தேவ தேவியர் சன்னதிகள் போன்றவை சுமார் சுமார் 300 ஆண்டுகள் பழமை வாய்ந்ததாக இருக்கலாமெனவும் ஆய்வாளர்கள் கருதுகிறார்கள். தமிழகத்திலுள்ள சமண ஆலயங்களிலேயே ஜினவாணிக்கெனத் தனியாக கருவறை, அர்த்த மண்டபம், முக மண்டபம், சுற்றுப்பிரகாரம் என அனைத்தும் ஒரு தனி கோயிலுக்கான அம்சங்களுடன் அமைந்திருப்பது இங்குள்ள தனிச்சிறப்பாகும். தவிரவும் ஸ்ரீகுந்தகுந்தாசாரியார் திருவுருவம் தற்போது அமைக்கப்பட்டுள்ளது. இதைத் தவிர ஸ்ரீபிரம்மதேவர், ஸ்ரீஜ்வாலாமாலினி, ஸ்ரீதர்மதேவி, ஸ்ரீபத்மாவதி மற்றும் நவக்கிரகங்களுக்கென சன்னதிகள் தனித்தனியே உள்ளன. மேலும் 16 தூண்களுடனான பூஜை மண்டபம் தனியே உள்ளது. கோவிலுக்கென நந்தவனமும் குளமும் உள்ளன.  

## மூலவர்
கோயிலின் மூலவராக ஆதீஸ்வரசுவாமி எனப்படும் ஆதிநாதர் உள்ளார். மூலவர் முதலாம் தீர்த்தங்கரரான ஸ்ரீரிஷபதேவர் ஆவார்.  

## வழிபாடு
பருவ விழாக்கள், பண்டிகைகள் அனைத்தும் நடைபெறுவதோடு அட்சய திரிதயை நாளில் பகவானின் திருவீதி உலாவும் ஆடி மாத முதல் ஞாயிற்றுக்கிழமைகளில் சாஸனதேவ தேவியர் திருவீதி உலாவும் நவராத்திரி காலத்தில் 7ஆம் நாளன்று தெப்ப உற்சவமும் சிறப்பாக நடைபெறுகின்றன.  

## இதனையும் காண்க
- தமிழ்நாட்டில் சமணம்
- தமிழ்நாட்டில் சமணர் கோயில்கள்
# மன்னார்குடி மல்லிநாதசுவாமி ஜினாலயம்


**மல்லிநாதசுவாமி ஜினாலயம்**, திருவாரூர் மாவட்டம் மன்னார்குடியில் உள்ள மல்லிநாதருக்கு அர்ப்பணிக்கப்பட்ட சமணர் கோயிலாகும். சோழ நாட்டில் கரந்தட்டாங்குடி, கும்பகோணம், தீபங்குடி ஆகிய இடங்களில் சமணர் கோயில்கள் உள்ளன.  

## கோயில் அமைப்பு
இராஜகோபுரம், கருவறை, அந்தராளம், அர்த்தமண்டபம், முகமண்டபம், மகாமண்டபம், கொடி மரம், சமையலறை, பாதுகாப்பு அறை ஆகிய அங்கங்களை இக்கோயில் கொண்டுள்ளது. இராஜகோபுரம் மூன்று நிலைகளைக் கொண்டுள்ளது. முகமண்டபத்தில் உள்ள ஓர் அறையில் ரிசபதேவர் தீர்த்தங்கரர் உள்ளார். அவரது இரு புறமும் யட்சர்கள் உள்ளனர். மகாமண்டபம் மராத்தியர் கலைப்பாணியில் அமைந்துள்ளது. இங்கு பத்மாவதி, தர்மதேவி, பிரம்மதேவி, ஜ்வாலாமாலினி தேவி, சேத்திரபாலர் ஆகியோரின் சன்னதிகள் உள்ளன. பிரகாரத்தில் சுவேதாம்பர தீர்த்தங்கரர் மற்றும் மகாவீரர் ஆகியோரின் சிற்பங்கள் உள்ளன. இராஜகோபுரத்தின் முன்பாக, கோயிலின் வடபுறத்தில், இடிந்த நிலையிலான மடம் உள்ளது. தேர் மண்டபம், வாகன மண்டபம் ஆகியவையும் உள்ளன.  

## மூலவர்
கோயிலின் மூலவராக மல்லிநாதர் உள்ளார். 56 செமீ உயரமுள்ள மூலவர் சிற்பம் 1986ஆம் ஆண்டு வடிக்கப்பட்டுள்ளது. பழைய மூலவர் சிற்பம் மூக்குப்பகுதி உடைந்த நிலையில் அர்த்தமண்டபத்தில் காணப்படுகிறது. உற்சவர் மகாமண்டபத்தில் காணப்படுகிறார். உற்சவர் பீடத்தில் அடியில் கிரந்த எழுத்து பொறிக்கப்பட்டுள்ளது.  

## புத்தர் சிலை
இக்கோயிலின் பிரகாரத்தில் அமர்ந்த நிலையில் தியான கோலத்தில் ஒரு புத்தர் சிலையைக் களப்பணியின்போது காணமுடிந்தது. புன்னகை தவழும் முகம், புன்னகை சிந்தும் உதடுகள், சற்றே மூடிய நிலையிலான கண்கள், நீண்டு வளர்ந்த காதுகள் போன்ற கூறுகளுடன் மேலாடையுடன் இச்சிலை உள்ளது. உள்ளூரில் சிலர் இச்சிலையைச் சமண தீர்த்தங்கரர் சிலை என்று கூறிவருகின்றனர்.  

## இதனையும் காண்க
- தமிழ்நாட்டில் சமணம்
- தமிழ்நாட்டில் சமணர் கோயில்கள்
# குழிப்பணியாரம்



**குழிப் பணியாரம்** என்பது அரிசிமாவினால் செய்யப்படும் ஒரு உணவுப்பொருள். இது குழிகளுடனுள்ள ஒரு பாத்திரத்தில் (குழிப்பணியாரச் சட்டி) செய்யப்படுகிறது. தமிழகத்தில் மிகவும் புகழ்பெற்ற உணவு. இது உருண்டை வடிவம் கொண்டது. இட்லி மற்றும் தோசை போல் இதுவும் அரிசி, உளுத்தம் பருப்பு போன்ற செய்பொருள்களால் செய்யப்படுவது. காரம் மற்றும் இனிப்பு என இருவகையான குழிப்பணியாரங்கள் செய்யப்படுகின்றன. சில பகுதிகளில் இது முக்குழி பணியாரம் என்றும் அழைக்கப்படுகிறது.  

இத்தகுப் பணியாரங்கள் தமிழர் திருவிழாக்களின்போது சிறப்பாகச் செய்யப்படும் பலகாரங்களாகும். பால் பணியாரம் இவற்றுள் இன்னொரு வகையாகும். இனிப்புப் பணியாரத்துக்கு வெல்லம் கலந்த அரிசி மாவை பணியாரக் கல்லில் ஊற்றி வேக வைத்து எடுப்பர்.  

## துணை உணவுகள்
குழிப் பணியாரம் உட்கொள்வதற்கும், சுவையினைக் கூட்டுவதற்கும் சில துணை உணவுகள் சேர்த்துக் கொள்ளப்படுகின்றன.  

- சட்னி
- சாம்பார்
- மிளகாய்ப் பொடி
- சர்க்கரை
- தயிர்

## இலக்கியத்திலும் அன்றாட வாழ்விலும்

கலித்தொகையில் மருதத்திணையில் உழுந்துப் பணியாரம் பற்றிய குறிப்பொன்று காணப்படுகிறது. முதுவர் பழங்குடியினரின் நாட்டார் பாடலிலும் இவ்வுணவைப்பற்றிய குறிப்பு உள்ளது.  

## தமிழரல்லாதோர் உணவில்

பணியாரத்தைப்போலவே தோன்றும், அதேபோன்ற அச்சில் வார்த்தெடுக்கும் உணவுகள் பல்வேறு நாடுகளில் உள்ளன. எசுப்பானிய மூர் மக்களின் உணவிலும், இந்தோனேசியா உள்ளிட்ட தென்கிழக்காசிய நாடுகளிலும் உள்ளன. நிப்பானியர் எண்காலியைக் கொண்டு செய்யும் உணவு ஒன்றும் உண்டு. (எ. கா.) "தக்கோயாக்கி"
# அச்சுதாபுரம் மண்டலம்



**அச்சுதாபுரம் மண்டலம்** (Achutapuram), ஆந்திரப் பிரதேசத்தின் விசாகப்பட்டினம் மாவட்டத்தின் 43 மண்டலங்களில் ஒன்று.  

## ஆட்சி
இந்த மண்டலத்தின் எண் 43. இது ஆந்திர சட்டமன்றத்திற்கு யலமஞ்சிலி சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் 34 ஊர்கள் உள்ளன.  

1. காஜீபாலம்
1. பெதபாடு
1. திம்மராஜுபேட்டை
1. ஹரிபாலம்
1. ஜக்கன்னபேட்டை
1. மேலுபாக ஜகன்னாதபுரம்
1. உப்பவரம்
1. யெர்ரவரம்
1. கொண்டகர்லா
1. அண்டலபல்லி
1. சீமலபல்லி
1. சோமவரம்
1. ஜகன்நாதபுர அக்ரகாரம்
1. தொப்பெர்லா
1. இரவாடா
1. கங்கமாம்பபுர அக்ரகாரம்
1. நுனபர்த்தி
1. நடிம்பல்லி
1. ராவிபாலம்
1. தோசூர்
1. மடுத்தூர்
1. ஜங்குலூர்
1. போகாபுரம்
1. சோடபல்லி
1. வெதுருவாடா
1. திப்பபாலம்
1. மார்டூர்
1. துப்பிடூர்
1. உத்தலபாலம்
1. தாள்ளபாலம்
1. பூடிமடகா
1. சிப்படா
1. ஜோகன்னபாலம்
1. தண்டடி

## மூலங்கள்

## இணைப்புகள்
1. http://www.distancesbetween.com/distance-between/distance-from-visakhapatnam-railway-station-to-atchutapuram/1184515/r3/
# ராம்பில்லி மண்டலம்

**ராம்பில்லி மண்டலம்**, ஆந்திரப் பிரதேசத்தின் விசாகப்பட்டினம் மாவட்டத்தின் 43 மண்டலங்களில் ஒன்றாகும்.  

## ஆட்சி
இந்த மண்டலத்தின் எண் 42. இது ஆந்திர சட்டமன்றத்திற்கு யலமஞ்சிலி சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் 31 ஊர்கள் உள்ளன.  
1. மூலஜம்பா
1. கோக்கிவாடா
1. மாமிடிவாடா
1. கோத்தூர்
1. பஞ்சதார்லா
1. ஹரிபுரம்
1. ராஜகோடூர்
1. கிருஷ்ணம்பாலம்
1. அனந்தபுரம்
1. குர்ஜபாலம்
1. மோட்டூருபாலம்
1. பூடி
1. சேப்ரொலு வீரப்ப கொண்டா
1. நக்கபாலம்
1. சாட்டமெட்டா
1. லாலம் கோடூர்
1. கோரபூடி
1. விஜயராம்புரம் அக்ரகாரம்
1. வேல்சூர்
1. ராஜாலா
1. குமாரபல்லி
1. திமிலி
1. கட்டபோலு
1. முரகடா
1. மர்ரிபாலம்
1. ராஜால அக்ரஹாரம்
1. கலவலபல்லி
1. ராம்பில்லி
1. மன்யபுசிந்துவா
1. சிரயதி சிந்துவா
1. சீதபாலம்
# தனுசு ஏ*



தனுசு A* ஐச் சுற்றி வரும் பல விண்மீன்களின் அவதானிப்புகள், குறிப்பாக நட்சத்திரம் S2 விண்மீன், இதன் திணிவு, ஆரத்தின் மேல் வரம்பு ஆகியவற்றைத் தீர்மானிக்கப் பயன்படுத்தப்பட்டது. திணிவு மற்றும் பெருகிய முறையில் துல்லியமான ஆரத்தின் வரம்புகளின் அடிப்படையில், தனுசு A* பால்வீதியின் மையப் பெரிய கருந்துளையாக இருக்க வேண்டும் என்று வானியலாளர்கள் முடிவு செய்துள்ளனர். இதன் தற்போதைய திணிவு 4.154 (± 0.014) மில்லியன் சூரியத் திணிவுகள் ஆகும்.  

வானியலாளர்கள், இவென்ட் அரைசன் (*Event Horizon*) என்ற தொலைநோக்கியைப் பயன்படுத்தி, தனுசு A* இன் புகைப்படத்தை 2017 ஏப்ரலில் பெறப்பட்ட வானொலி அவதானிப்புகளின் தரவுகளைப் பயன்படுத்தி தயாரித்த புகைப்படத்தை 2022 மே 12 அன்று வெளியிட்டனர். இப்புகைப்படம் தனுசு A* ஒரு கருந்துளை என்பதை உறுதிப்படுத்தியது. 2019 ஆம் ஆண்டில் மெசியர் 87 இன் மீப்பெரும் கருந்துளைக்குப் பிறகு, கருந்துளை ஒன்றின் இரண்டாவது உறுதிப்படுத்தப்பட்ட படம் இதுவாகும்.  

## கண்காணிப்பு முடிவுகள்
பூமிக்கும் தனுசு எ* வுக்கும் இடையில் தூசுக்களும் வாயுக்களும் அதிக அளவில் இருப்பதால் வானியலாளர்களால் கட்புலனாகும் நிறமாலையின் மூலம் தனுசு எ*வை கண்காணிக்க முடியவில்லை. இப்போது உள்ள அதிகப்படியான கணினித்திரை பிரிதிறன் (Resolution) உதவியுடன் அளந்ததில் அதன் அலை நீளம் 1.3 மி.மீ.இது 37 பாகைத்துளி கோணவிட்டம் உடையது.சுமார் 26000 ஒளியாண்டுகள் தூரத்தில் உள்ளது.மேலும் 44 மில்லியன் கிமீ விட்டம் உடையது.தனுசு எ* வின் சீரான இயக்கம், தோரயமாக வருடத்திற்கு -2.70 பாகைத்துளி வல எழுச்சிக் கோணம் (Right ascension) மற்றும் வருடத்திற்கு -5.6 பாகைத்துளி சரிவு (Declination).
# எலமஞ்சிலி மண்டலம்

::எலமஞ்சிலி, மேற்கு கோதாவரி மாவட்டம் என்ற கட்டுரையுடன் குழப்பிக் கொள்ளாதீர்.  
**எலமஞ்சிலி மண்டலம்**, ஆந்திரப் பிரதேசத்தின் விசாகப்பட்டினம் மாவட்டத்திற்கு உட்பட்ட 43 மண்டலங்களில் ஒன்று.  

## ஆட்சி
இந்த மண்டலத்தின் எண் 41. இது ஆந்திர சட்டமன்றத்திற்கு எலமஞ்சிலி சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் 16 ஊர்கள் உள்ளன.  
1. கொக்கெரபல்லி
1. துரங்கலபாலம்
1. ஜம்பபாலம்
1. சோமலிங்கபாலம்
1. கொல்லகுண்டா
1. கட்டுபாலெம்
1. தெருவுபல்லி
1. எலமஞ்சிலி
1. எர்ரவரம்
1. ரேகுபாலம்
1. கிருஷ்ணாபுரம்
1. பய்யவரம்
1. ஏட்டி கொப்பாகா
1. பத்மனாபராஜு பேட்டை
1. புலபர்த்தி
1. ரேகவாணி பாலம்
# தீபங்குடி தீபநாயகசுவாமி ஜினாலயம்


**தீபங்குடி தீபநாயகசுவாமி ஜினாலயம்** அல்லது தீபநாயகசுவாமி ஜைன ஆலயம் திருவாரூர் மாவட்டத்தில் கும்பகோணம்-திருவாரூர் சாலையில், அரசவனங்காடு என்னுமிடத்திற்கு மேற்கே அமைந்துள்ளது. சோழ நாட்டில் கரந்தட்டாங்குடி, கும்பகோணம், மன்னார்குடி ஆகிய இடங்களில் சமணர் கோயில்கள் உள்ளன.  

## கோயில் அமைப்பு
இராஜகோபுரம், கருவறை, விமானம், அர்த்தமண்டபம், முகமண்டபம், மகாமண்டபம், கொடி மரம் ஆகிய அங்கங்களை இக்கோயில் கொண்டுள்ளது. மூன்றுநிலைகளைக் கொண்டுள்ள இராஜகோபுரத்தில் தீர்த்தங்கரர்களின் சுதைச்சிற்பங்கள் இடம்பெற்றுள்ளன. விமானத்தின் அதிட்டானத்தில் உபபீடம், பீடம், குமுதம், பட்டிகை, உள்ளிட்ட அங்கங்கள் இடம்பெற்றுள்ளன. அர்த்தமண்டப நுழைவாயிலில் வாயிற்காப்போர் சிற்பங்கள் உள்ளன. அவர்களின் அருகே தீர்த்தங்கரரின் நின்ற கோலத்திலான செப்புத்திருமேனி உள்ளது. மகாமண்டப நுழைவாயிலிலும் இரு வாயிற்காப்போர் சிற்பங்கள் உள்ளன. மண்டபத்தின் வலப்புறம் ஸ்ருதஸ்கந்தம், சாசனதேவர், சாசனதேவி, சேத்திரபாலர், தீர்த்தங்கரர் ஆகியோரை வணங்கலாம். தர்மதேவி, ஆதிநாதர், ஜ்வாலாமாலினி, பிரம்மதேவர், சேத்திரபாலர் ஆகியிருக்க தனி சன்னதிகள் உள்ளன. இராஜகோபுரத்தின் அருகே மடம் உள்ளது.  

## மூலவர்
இந்த கோயிலின் மூலவர், சமண மதத்தின் முதல் தீர்த்தங்கரரான ஸ்ரீ ரிஷபநாதர் ஆவார். அவர் தீபநாயகசுவாமி அல்லது தீபநாதர் என்ற பெயரிலும் வணங்கப்படுகிறார். பத்மாசனத்தில் அமர்ந்த நிலையில் உள்ள தீபநாதர் சிலை 11ஆம் நூற்றாண்டுக்கும் முந்தையதாகும்.  

## இதனையும் காண்க
- தமிழ்நாட்டில் சமணம்
- தமிழ்நாட்டில் சமணர் கோயில்கள்
# கொய்யூர் மண்டலம்



**கொய்யூர் மண்டலம்** (Koyyuru), ஆந்திரப் பிரதேசத்தின் விசாகப்பட்டினம் மாவட்டத்தில் உள்ள 43 மண்டலங்களில் ஒன்று.  

## ஊர்கள்
இந்த மண்டலத்தில் 144 ஊர்கள் உள்ளன.  

1. வாலுகூடம்
1. மட்டம் பீமவரம்
1. வுடுதா
1. கொம்மனூர்
1. சீடிகோட்டை
1. புட்டகோட்டை
1. பெதலங்க கொத்தூர்
1. மண்டிபல்லி
1. நல்லபில்லி
1. புணுகூரு
1. ஜெர்ரிகொண்டி
1. கன்னவரம்
1. மர்ரிபாகலு
1. ராவுலகோட்டை
1. பாகாலஜீடி
1. எர்ரகொண்டா
1. உல்லிகுண்டா
1. யு.சீடிபாலம்
1. பிடுகுராயி
1. பாலரேவுலு
1. கரிமண்டா
1. சௌடிபல்லி
1. கிண்டங்கி
1. பூதராள்ளா
1. பூதராள்ள கொத்தூர்
1. குடபல்லி
1. லூசம்
1. கொல்லிவலசா
1. பலபத்ரபாடு
1. பெட்டினபாலம்
1. பிடதமாமிடி
1. மர்ரிவாடா
1. ஜோகம்பேட்டை
1. சொலபு
1. தாள்ளபாலம்
1. நக்கலபாடு
1. சுரேந்திரபாலம்
1. கிஞ்சவானிபாலம்
1. கொய்யூர் பத்தபாடு
1. கொய்யூர்
1. சிண்டுவானிபாலம்
1. கங்கவரம்
1. மம்பா
1. ரேவள்ளு
1. நிம்மலபாலம்
1. சாந்த கிர்லம்பாடு
1. சனிவரப்பப்பாடு
1. ராஜேந்திரபாலம்
1. சிங்கவரம்
1. சீடிபாலம்
1. போதவரம்
1. பனசலபாடு
1. நடிம்பாலம்
1. லுப்பர்தி
1. சிந்தலபாடு
1. கிஞ்சர்த்தி
1. நல்லகொண்டா (நல்கொண்டா)
1. நிம்மலகொண்டி
1. தென்கல பனுகுலு
1. எத்துமாமிடி சிங்கதர்
1. தோமலகொண்டி
1. கொத்தபல்லி
1. அண்டாடா
1. பலுசுகூர பாகலு
1. ராஜுபேட்டை
1. முலகலமெட்டா
1. பங்காரம்மபேட்டை
1. கும்மலபாலம்
1. பரதேசிபாகலு
1. எர்ரிநாயுடு பாகலு
1. கொப்புகொண்டா
1. ராவிமானு பாகலு
1. நடிம்பாலம்
1. கிதலோவா
1. கொம்மிகா
1. கந்தரம்
1. அதகுலா
1. பலரம்
1. கண்டவாரி கோதகூடம்
1. வலசராஜுபாடு
1. படி
1. ரத்னம்பேட்டை
1. கொண்டகோகிரா
1. பீமவரம்
1. கினபர்த்தி
1. வலசம்பேட்டை
1. கானுகுலா
1. பெதமாகாவரம்
1. நல்லகொண்டா
1. தொட்டலூர்
1. கடிராள்ளொட்டி
1. பட்டபனுகுலு
1. காட்ரகெட்டா
1. கனெர்லபாலம்
1. தீகலமெட்டா
1. சரபன்னபாலம்
1. பட்டுமெட்டா
1. கமகொண்டா
1. கம்பரேகுலு
1. பங்காருபாலம்
1. சூரமண்டா
1. மொகலிதொட்டி
1. பென்னவரம்
1. பங்காரய்யபாடு
1. நிம்மகெட்டா
1. அக்ரகாரம்
1. ராவிமானுபாலம்
1. சீக்காயிபாலம்
1. வெலகலபாலம்
1. கொத்தபாலம்
1. தாடிசெட்லபாலம்
1. துலபடா
1. டௌனூர்
1. சுத்தலபாலம்
1. கும்மடிமானுபாலம்
1. ராமாபுரம்
1. கொண்டசந்தா
1. கொத்தகடபபாலெம்
1. மூலபேட்டை
1. பொங்குலபாலம்
1. மர்ரிபாலம்
1. ராமராஜுபாலம்
1. ரேள்ளபாலம்
1. ரப்பசிங்கி
1. தர்மவரம்
1. மல்லவரம்
1. லிங்காபுரம்
1. கோபவரம்
1. பண்டிவலசா
1. ஜம்மவரம்
1. கொத்தூர்
1. கடபபாலம்
1. சிட்டெம்பாடு
1. ராமன்னபாலம்
1. அன்னவரம்
1. பிட்டலபாடு
1. பாகலபாலம்
1. வந்தமர்ரி
1. முகுடுபல்லி
1. சகுலபாலம்
1. திப்பலபாலம்
1. தொட்டவரம்
1. ராமராஜுபாலம்
1. ரவனபல்லி
# சிருங்கராயவரம் மண்டலம்


**சிருங்கராயவரம் மண்டலம்**, ஆந்திரப் பிரதேசத்தின் விசாகப்பட்டினம் மாவட்டத்திற்கு உட்பட்ட 43 மண்டலங்களில் ஒன்று.  

## ஆட்சி
இந்த மண்டலத்தின் எண் 40. இது ஆந்திர சட்டமன்றத்திற்கு பாயகராவுபேட்டை சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் 22 ஊர்கள் உள்ளன.  
1. பெட்டுகொல்லபல்லி
1. சினகும்முலூர்
1. தார்லபூடி
1. பீமவரம்
1. பெனுகோல்லு
1. தர்மவரம் அக்ரகாரம்
1. எஸ்.ராயவரம்
1. பேட்டசூதிபுரம்
1. வேமகிரி
1. ஜங்குலூர் வேலம்பாலம்
1. சர்வசித்தி
1. வாகப்பாடு
1. உப்பரபல்லி
1. கர்ரிவானிபாலம்
1. லிங்கராஜுபாலம்
1. வொம்மவரம்
1. பெதகும்முலூர்
1. திம்மாபுரம்
1. கொருப்ரோலு
1. குடிவாடா
1. பெத்த உப்பலம்
1. சின்ன உப்பலம்
# மங்கம்மாள் சத்திரம், மதுரை

**மங்கம்மாள் சத்திரம்** என்பது தமிழ்நாட்டில் மதுரையில் உள்ள ஒரு சத்திரம் ஆகும்.  

## அமைவிடம்
இச்சத்திரம் மேலவெளி வீதியில் தொடர்வண்டி சந்திப்பின் எதிரில் அமைந்துள்ளது. முக்கிய வழித்தடங்களெங்கும் அறச்சாலைகள் அமைப்பதில் நாட்டம் கொண்டிருந்த ஆட்சியாளரான இராணி மங்கம்மாளின் பெயரில் பல சத்திரங்கள் பல்வேறு ஊர்களில் இருந்தாலும் மதுரையில் உள்ள இச்சத்திரம் பெரியதும், புகழ்பெற்றதும் ஆகும்.  

## அமைப்பு
இச்சத்திரம் இராணி மங்கம்மாளால் ஏற்படுத்தப்பட்டதாகவும், அவரது நினைவாக ஏற்படுத்தப்பட்டதாகவும் கூறப்படுகிறது. பல பகுதிகளிலிருந்து மதுரை மீனாட்சியம்மன் கோயிலுக்கும், ராமேசுவரம் செல்வதற்கும் வந்த பயணிகளின் வசதிக்காக 1894-இல் கட்ட ஆரம்பிக்கப்பட்டு, 1900-இல் முடிக்கப்பட்டதாகக் கூறப்படுகிறது. முறையே 24, 20, 15, 20, 18 அறைகள் கொண்ட ஐந்து கட்டிடத் தொகுதிகளில் மொத்தம் 97 அறைகள், குதிரை லாயங்களுடன் கட்டப்பட்ட இக்கட்டிடம் மாவட்ட நிர்வாகம் வசமிருந்திருக்கிறது . அப்போது பார்ப்பனர்களுக்கும், பிறருக்கும் தனித்தனியே அறைகள் ஒதுக்கப்பட்டதாகத் தெரிகிறது. இம்முறை நீதிக்கட்சி அரசினால் ஒழிக்கப்பட்டதாகக் குறிப்பொன்றுள்ளது.  

## தற்போதைய நிலை
தற்சமயம் மாநகராட்சியின் வசத்தில் உள்ள இக்கட்டிடத்தின் ஒரு பகுதி தங்கும் விடுதியாகவும், பிற பகுதிகளில் சுற்றுலா தகவல் மையம், மாநகராட்சி வரிவசூல் மையம், பூம்புகார் கைவினைப்பொருள் விற்பனையகம் உள்ளிட்ட பல்வேறு கடைகளும் செயல்பட்டு வருகின்றன.
# நக்கபல்லி மண்டலம்



**நக்கபல்லி மண்டலம்** (Nakkapalli), ஆந்திரப் பிரதேசத்தின் விசாகப்பட்டினம் மாவட்டத்திற்கு உட்பட்ட 43 மண்டலங்களில் ஒன்று.  

## ஆட்சி
இந்த மண்டலத்தின் எண் 39. இது ஆந்திர சட்டமன்றத்திற்கு பாயகராவுபேட்டை சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் 31 ஊர்கள் உள்ளன.  
1. சீதிகா
1. தோசலபாடு
1. ரேபாகா
1. பெத்ததொட்டிகல்லு
1. பொதுகல்லம்
1. சிட்டிபட்ல அக்ரகாரம்
1. நாயம்பூடி
1. சின்னதொட்டிகல்லு
1. ரமணய்யப்பேட்டை
1. குல்லிபாடு
1. முகுந்தராஜுபேட்டை
1. ஜி. ஜகன்னாதபுரம்
1. தொங்காடா
1. தேவவரம்
1. சின்னராம்பத்ரபுரம்
1. கோதிசெர்லா
1. உத்தண்டபுரம்
1. நெல்லிபூடி
1. குனுபூடி
1. தோனிவானி லட்சுமிபுரம்
1. வேம்பாடு
1. ககிதா
1. நக்கபல்லி
1. உப்மாக அக்ரகாரம்
1. சுக்கலவாரி லட்சுமிபுரம்
1. என். நரசாபுரம்
1. சந்தனாடா
1. நல்லமட்டிபாலம்
1. புச்சிராஜுபேட்டை
1. ராஜய்யபேட்டை
1. பெத்ததீனர்லா
# பாயகராவுபேட்டை மண்டலம்



**பாயகராவுபேட்டை மண்டலம்** (Payakaraopeta), ஆந்திரப் பிரதேசத்தின் விசாகப்பட்டினம் மாவட்டத்திற்கு உட்பட்ட 43 மண்டலங்களில் ஒன்று.  

## ஆட்சி
இந்த மண்டலத்தின் எண் 38. இது ஆந்திர சட்டமன்றத்திற்கு பாயகராவுபேட்டை சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் 19 ஊர்கள் உள்ளன.  
1. பாயகராவுபேட்டை
1. படாலவானி லட்சுமிபுரம்
1. நாமவரம்
1. குண்டபல்லி
1. மங்கவரம்
1. ஆரட்ல கோட்டை
1. பெதராமபத்ரபுரம்
1. சத்யவரம்
1. கோபாலப்பட்டினம்
1. பெண்டகோட்டை
1. ராஜவரம்
1. மாசாஹெப்‌பேட்டை
1. கேசவரம்
1. ஸ்ரீராம்புரம்
1. எஸ்.நரசபுரம்
1. பால்தேரு
1. கந்திபூடி
1. எதடம்
1. குமாரபுரம்
# கோட்டை உரட்லா மண்டலம்

**கோட்டை உரட்லா மண்டலம்** (Kotauratla), ஆந்திரப் பிரதேசத்தின் விசாகப்பட்டினம் மாவட்டத்திற்கு உட்பட்ட 43 மண்டலங்களில் ஒன்றாகும்.  

## ஆட்சி
இந்த மண்டலத்தின் எண் 37. இது ஆந்திர சட்டமன்றத்திற்கு பாயகராவுபேட்டை சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் 21 ஊர்கள் உள்ளன.  
1. பாமுலவாகா
1. பொடபாலம்
1. பிப்பல்ல கொத்தபல்லி
1. சின்ன பொட்டெபல்லி
1. கொடவடிபூடி
1. கிருஷ்ணம் போட்ல அக்ரகாரம்
1. லிங்காபுரம்
1. பாபிராஜு கொத்தபல்லி
1. அன்னவரம்
1. யெண்டபல்லி
1. ஜல்லூரு
1. சுங்கபூரு
1. தங்கேடு
1. ராமன்னபாலம்
1. கோட்டை உரட்லா
1. கைலசப்பட்டினம்
1. ராஜுபேட்டை
1. சௌடுவாடா
1. தடபர்த்தி ஜங்கம்பேட்டை
1. கொட்டிவாடா
1. பந்தூர்

## புவியியல்
கோட்டை உரட்லா 17.35N 82.41E இல் அமைந்துள்ளது.  
இம்மண்டலம் சராசரியாக கடல் மட்டத்திலிருந்து 30 மீற்றர்கள் (101 அடிகள்) உயரமாக அமைந்துள்ளது. இம்மண்டலத்தினூடக *வரகா* எனும் நதி பாய்கின்றது. இம்மண்டலம் 80 கிலோ மீற்றர் சதுர பரப்பளவைக் கொண்டதாகும்.
# மாகவரபாலம் மண்டலம்

**மாகவரபாலம் மண்டலம்**, ஆந்திரப் பிரதேசத்தின் விசாகப்பட்டினம் மாவட்டத்திற்கு உட்பட்ட 43 மண்டலங்களில் ஒன்று.  

## ஆட்சி
இந்த மண்டலத்தின் எண் 36. இது ஆந்திர சட்டமன்றத்திற்கு நர்சிபட்டினம் சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் 25 ஊர்கள் உள்ளன.  
1. தடபாலா
1. தூடிபாலா
1. அப்பன்னதொரபாலம்
1. பெத்திபாலம்
1. பூருகுபாலம்
1. பைடிபாலா
1. கொண்டல அக்ரகாரம்
1. சீதன்ன அக்ரகாரம்
1. கங்கவரம்
1. ஹரப்ப அக்ரகாரம்
1. வஜ்ரகடா
1. மல்லவரம்
1. கிடுதூர்
1. பய்யவரம்
1. நாராயண கஜபதிராஜபுரம் அக்ரகாரம்
1. மாகவரபாலம்
1. பீமபோயின பாலம்
1. செட்டிபாலம்
1. வெங்கன்னபாலம்
1. சமின்தாரி கங்கவரம்
1. ராசபல்லி
1. தாமரம்
1. போசினபெத்தி அக்ரகாரம்
1. ஜங்காலபல்லி
1. கோடூர்
# ஆனந்தபுரம் மண்டலம்



**ஆனந்தபுரம் மண்டலம்** விசாகப்பட்டினத்தில் அமைந்துள்ள ஒரு மண்டலம் ஆகும். அனந்தபுரம் என்ற ஊரையும் அதைச் சுற்றியுள்ள ஊர்களையும் உள்ளடக்கியது. விசாகப்பட்டினத்திற்கும் ஸ்ரீகாகுளத்திற்கும் இடையிலான தேசிய நெடுஞ்சாலை ஐந்தில் உள்ள ஒரு வீதிச் சந்தி இதுவாகும்.  

## போக்குவரத்து
விசாகப்பட்டினத்தில் இருந்து செல்லும் 999, 222, 25B, 666 போன்ற எண்களைக்கொன்ட நகரப் பேருந்துகள்.  

## ஊர்கள்
இந்த மண்டலத்தில் 32 ஊர்கள் உள்ளன.  

1. பேகேரு
1. சிர்லபாலம்
1. முகுந்தபுரம்
1. போனி
1. குசிலிவாடா
1. கொட்டிபல்லி
1. ஜகன்னாதபுரம்
1. பாகுருபாலம்
1. முச்செர்லா
1. தங்குடுபில்லி
1. கோலவானிபாலம்
1. பீமன்னதொரபாலம்
1. கோரிண்டா
1. கணமாம்
1. கிடிஜலா
1. தர்லுவாடா
1. பந்தலபாகா
1. பாலவலசா
1. சந்தகா
1. ஆனந்தபுரம்
1. பெத்திபாலம்
1. வேமுலபலசா
1. வெல்லங்கி
1. கம்பீரம்
1. குடிலோவா
1. சொண்டியாம்
1. நாராயண கஜபதிராஜுபுரம்
1. கங்கசனி ஆக்ரஹாரம்
1. ராமவரம்
1. கண்டிகுண்டம்
1. மாமிடிலோவா
1. தப்பண்டா
# கசிம்கோட்டை மண்டலம்

**கசிம்கோட்டை மண்டலம்**, ஆந்திரப் பிரதேசத்தின் விசாகப்பட்டினம் மாவட்டத்திற்கு உட்பட்ட 43 மண்டலங்களில் ஒன்று.  

## ஆட்சி
இந்த மண்டலத்தின் எண் 35. இது ஆந்திர சட்டமன்றத்திற்கு அனகாபள்ளி சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் 28 ஊர்கள் உள்ளன.  

1. தீடா
1. சரகம்
1. அட்டாம்
1. அச்செர்லா
1. சிங்கவரம்
1. உக்கினபாலம்
1. பய்யவரம்
1. கசிம்கோட்டை
1. வெதுருபர்த்தி
1. தேகாடா
1. கொத்தபல்லி
1. பெரண்டாலபாலம்
1. நரசபுரம்
1. தாள்ளபாலம்
1. கைதுலபாலம்
1. குருகு பீமவரம்
1. சுந்தரய்யபேட்டை
1. ஈஸ்வரபல்லி சௌடுவாடா
1. கொமரலோவா
1. நரசிங்கிபில்லி
1. கொப்பூரு
1. கொப்பூருபாலம்
1. அமீன் சாகிப் பேட்டை
1. சிந்தலபாலம்
1. சத்தபுரெட்டிதுனி
1. சோமவரம்
1. யேனுகுதுனி
1. நூதுலகுண்டல பாலம்
# நாகலாபுரம்

நாகலாபுரம் மண்டலம், ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.  

## ஆட்சி
இந்த மண்டலத்தின் எண் 19. இது ஆந்திர சட்டமன்றத்திற்கு சத்தியவேடு சட்டமன்றத் தொகுதியிலும், இந்திய பாராளுமன்றத்திற்கு திருப்பதி மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் 12 ஊர்கள் உள்ளன.  
1. சுருட்டுபள்ளி
1. திரிபுராந்தகபுரம் கோட்டை
1. பீர குப்பம்
1. கடிவேடு
1. சதாசிவ சங்கராபுரம்
1. வெல்லூர்
1. கிருஷ்ணாபுரம்
1. கலஞ்சேரி
1. நாகலாபுரம்
1. வெம்பாகம்
1. பைடகொடியம்பேடு
1. காரணி
# முகம்மது அப்துல் அலி

அல்-ஹாஜ் ** நவாப் குலாம் முகம்மது அப்துல் அலி கான் பகதூர்** (பிறப்பு 9 ஆகத்து 1951) தற்போதைய ஆற்காடு இளவரசராக பட்டம் ஏற்றிருப்பவராவார். இவர் 1993 சூலையில் தமது தந்தை குலாம் முகம்மது அப்துல் காதிரின் மறைவிற்குப் பிறகு இப்பட்டத்திற்கு உரியவரானார். இவரது குடும்பத்தினர் இரண்டாவது கலீபாவான உமறு இப்புனு அல் கத்தாபின் வழித்தோன்றல்களாவர்.  

ஆற்காடு இளவரசர் என்ற நிலையில் இவர் பல சமய அறக்கட்டளைகளுக்கும் கல்வி நிலையங்களுக்கும் தலைவராக உள்ளார். மக்கா, மதீனா நகரங்களை நிருவகிக்கும் வக்பு குழுவின் உறுப்பினராக உள்ளார். அரச விழாக்களிலும் வரவேற்புகளின் போதும் ஆற்காடு இளவரசருக்கு தமிழ்நாட்டின் ஆய அமைச்சர்களுக்கு இணையான நிலை வழங்கப்படுகிறது.
# தனுசு (விண்மீன் குழாம்)


**தனுசு விண்மீன் குழாம்** (Sagittarius constellation) என்பது இராசிச் சக்கரத்தில் உள்ள ஒரு விண்மீன் குழாம் ஆகும்.இது 2 ஆம் நூற்றாண்டில் வாழ்ந்த வானியலாளர் தொலெமி பட்டியலிட்ட 48 விண்மீன் குழாமத்திலும் மற்றும் 88 நவீன விண்மீன் குழாமத்தின் பட்டியலிலும் இடம்பெருகிறது. ஆங்கிலத்தில் Sagittarius என்ற பெயர் தமிழ் மொழியில் வில்வித்தை என்பதை குறிக்கும். இதன் குறியீடு (ஒருங்குறி U+2650 ♐) ஒரு அம்பின் குறி ஆகும். பொதுவாக, மனித முகத்தையும் குதிரை உடலையும் உடைய ஒரு மனிதன் வில்லில் அம்பைத் தொடுத்த நிலையிளுள்ள உருவம் உருவமை செய்யப்படும்.இது விருச்சிக விண்மீன் குழாமத்திற்கும் மற்றும் பாம்பைச் சுமந்த செல்பவர் விண்மீன் குழாமத்திற்கும் இடைப்பட்ட பகுதிக்கு மேற்கேயும் மகர விண்மீன் குழாமத்திற்கு கிழக்கேயும் அமைந்துள்ளது.  

## கருதிப்பார்த்தல்

வடக்கு அரைக்கோளப் பகுதியைப் பார்க்கும் போது, தனுசு விண்மீன் குழாமத்தின் பிரகாசமான வீண்மீன்கள் கூட்டம் தேனீர்க்கெண்டி (Teapot)  
உருவம் ஒன்றை உருவாக்கும். δ தனுசு , ε தனுசு, ζ தனுசு, மற்றும் φ தனுசு ஆகிய வீண்மீன்கள் தேனீர்க்கெண்டியின் உடல் அமைப்பை உருவத்தை உருவாக்கும்; λ தனுசு தேனீர்க்கெண்டியின் மூடி அமைப்பையும்; γ<sup>2</sup> தனுசு தேனீர்க்கெண்டியின் முனை அமைப்பையும்; மற்றும் σ தனுசு மற்றும் τ தனுசு ஆகிய வீண்மீன்கள் தேனீர்க்கெண்டியின் கைப்பிடி அமைப்பை உருவத்தை உருவாக்கும்.
# பெத்தமண்டியம்

**பெத்தமண்டியம் மண்டலம்**, ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.  

## அமைவிடம்
இந்த மண்டலத்தின் வடக்கில் அனந்தபூர், கடப்பா மாவட்டங்களும், தெற்கில் சித்தூர் மாவட்டத்தின் தம்பள்ளபள்ளி, குர்ரங்கொண்டா மண்டலங்களும் அமைந்துள்ளன.  

## ஆட்சி
இந்த மண்டலத்தின் எண் 1. இது ஆந்திர சட்டமன்றத்திற்கு தம்பள்ளப்பள்ளி சட்டமன்றத் தொகுதியிலும், இந்திய பாராளுமன்றத்திற்கு ராஜம்பேட்டை மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் ஒன்பது ஊர்கள் உள்ளன.  
1. பாபெபல்லி
1. பெத்தமண்டியம்
1. முசலிகுண்டா
1. திகுவபல்லி
1. பண்டுரேவு
1. கலிசெர்லா
1. சித்தவரம்
1. சிவபுரம்
1. வெலிகள்ளு
# தம்பள்ளபல்லி

**தம்பள்ளபல்லி மண்டலம்**, ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.  

## ஆட்சி
இந்த மண்டலத்தின் எண் 2. இது ஆந்திர சட்டமன்றத்திற்கு தம்பள்ளப்பள்ளி சட்டமன்றத் தொகுதியிலும், இந்திய பாராளுமன்றத்திற்கு ராஜம்பேட்டை மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் 17 ஊர்கள் உள்ளன.  

1. சுஞ்சூருபெண்டா
1. கோத்தலா
1. கோபிதின்னே
1. கங்கிரெட்டிபல்லி
1. கோட்லபல்லி
1. திகுவபாலம்
1. குண்ட்லபல்லி
1. தம்பள்ளபல்லி
1. எத்துலவாரிபல்லி
1. யெர்ரஸானிபல்லி
1. பஞ்சலமர்ரி
1. கொசுவாரிபல்லி
1. மர்ரிமாகுலபல்லி
1. கன்னெமடுகு
1. ரேனிமாகுலபல்லி
1. கொத்தகொண்டா
1. குக்கராஜுபல்லி
# முலகலசெருவு

**முலகலசெருவு மண்டலம்**, ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.  

## ஆட்சி
இந்த மண்டலத்தின் எண் 3. இது ஆந்திர சட்டமன்றத்திற்கு தம்பள்ளப்பள்ளி சட்டமன்றத் தொகுதியிலும், இந்திய பாராளுமன்றத்திற்கு ராஜம்பேட்டை மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் 17 ஊர்கள் உள்ளன.  

1. சென்னப்பகாரிபல்லி
1. கலவபல்லி
1. குடுபல்லி
1. சோம்பல்லி
1. டி. சவுதசமுத்திரம்
1. முலகலசெருவு
1. நாயனிசெருவுபல்லி
1. மரெல்லகட்டா
1. கதிரினாதுனிகோட்டை
1. சென்னைய்யகாரிபல்லி
1. பெத்தபாலம்
1. தேவலசெருவு
1. பூரகாயலகோட்டை
1. வேப்பூரிகோட்டை
1. நந்திகட்டதிம்மனபல்லி
1. மத்தினாயனிபல்லி
1. தேவரபல்லி
# சொகாயிப் மக்சூத்



**சொகாயிப் மக்சூத்** (*Sohaib Maqsood*, பிறப்பு: 15 ஏப்ரல் 1987) பாக்கித்தானியத் துடுப்பாட்ட வீரர் ஆவார். இவர் பாக்கித்தான் துடுப்பாட்ட அணிக்காக பன்னாட்டு ஒருநாள், மற்றும் பன்னாட்டு இருபது20 போட்டிகளிலும் விளையாடுகிறார். இவர் தனது முதலாவது ஒருநாள் போட்டியை தென்னாப்பிரிக்காவுக்கு எதிராக 2013 நவம்பர் 8 இல் விளையாடினார். முதலாவது போட்டியில் அவர் 54 பந்துகளுக்கு முகம் கொடுத்து 56 ஓட்டங்களைப் பெற்றார்.  

சொகாயில் மக்சூத் விளையாட்டு அறிவியலில் முதுகலைப் பட்டமும் பெற்றுள்ளார்.
# சோவா-ரிக்பா

**சோவா-ரிக்பா** என்பது உலகின் மிகத் தொன்மையான, இன்றும் புழக்கத்தில் உள்ள மரபுவழி மருத்துவமுறைகளில் ஒன்றாகும். இது திபெத், மங்கோலியா, இந்தியாவின் இமயமலைப் பகுதிகள், பூடான், நேபாளம், முந்தைய சோவியத் ஒன்றியத்தின் சில பகுதிகளில் கடைப்பிடிக்கப்படுகிறது. இந்தியாவில் ஜம்மு & கஷ்மீர் மாநிலத்தின் லடாக் பகுதி, சிக்கிம், அருணாச்சலப் பிரதேசம், மேற்கு வங்கத்தின் டார்ஜீலிங், ஹிமாச்சலப் பிரதேசத்தின் லாஹௌல்-ஸ்பிதி பகுதிகளில் புழக்கத்தில் உள்ளது.  

இம்மருத்துவமுறையின் வேர் திபெத்திய நாட்டு மருத்துவமே என்று கூறப்பட்டாலும் பெருமளவுக்கு இந்திய ஆயுர்வேத மருத்துவமுறையையும், பௌத்த தத்துவங்களையும், சில சீன தத்துவங்களையும் உள்வாங்கிக் கொண்ட ஒரு மருத்துவமுறையாகும்.  

இம்மருத்துவ முறையினை மேற்கொள்ளும் பாரம்பரிய மருத்துவர்கள் 'ஆம்ச்சி' என்றழைக்கப்படுவதால் சோவா-ரிக்பா 'ஆம்ச்சி மருத்துவம்' என்றும் அழைக்கப்படுகிறது. இந்திய ஒன்றிய அரசு செப்டம்பர் 2009-இல் இம்முறைக்கு சட்டப்பூர்வ அங்கீகாரம் வழங்கியது.  

இந்திய ஒன்றிய அரசின் சுகாதாரம் & குடும்பநலத்துறை அமைச்சகம் வெளியிட்ட ஒரு புள்ளிவிவரப்படி, 01.04.2012 அன்றுள்ளபடி, இந்தியாவில் 108 சோவா-ரிக்பா மருந்தகங்கள் இருந்தன.  

ஒவ்வொரு கிராமத்திலுமுள்ள மரபுவழித் தேர்ச்சியுள்ள ‘ஆம்ச்சி’யால் மேற்கொள்ளப்படுவதாகவே பெருமளவுக்கு இருந்தாலும் மெல்ல நவீனமயமாகிவருகிறது இம்முறை. இந்தியாவில் நான்கு நிறுவனங்கள் ஆறுவருட இளநிலை திபெத்திய மருத்துவமுறை பட்டப்படிப்பை வழங்கிவருகின்றன. அவையாவன:  

- இந்திய அரசின் பண்பாட்டுத் துறை அமைச்சகம் நடத்தும் பௌத்தவியல் நடுவண் ஆய்வு நிறுவனம், லே (ஜம்மு & கஷ்மீர்)
- இந்திய அரசின் பண்பாட்டுத் துறை அமைச்சகம் நடத்தும் திபெத்திய ஆய்வுகளுக்கான நடுவண் பல்கலைக்கழகம், சாரநாத் (உத்தரப் பிரதேசம்)
- தலாய் லாமா அவர்கள் நடத்தும் திபெத்திய மருத்துவம் & சோதிடவியல் நிறுவனம், தர்மசாலா (ஹிமாச்சலப் பிரதேசம்)
- சோக்போரி மருத்துவப் பயிலகம், டார்ஜீலிங் (மேற்கு வங்காளம்)
# ஈரலுருத் தாவரம்


**ஈரலுருத் தாவரங்கள்** (liverworts) என்பது பிரிவு பிரயோபைற்றாவைச் சேர்ந்த கலனிழையமற்ற தாவரங்களாகும். இவை ஏனைய பிரயோபைற்றுக்கள் போல தம் வாழ்க்கைக் காலத்தில் ஆட்சியுடைய ஒருமடிய புணரித்தாவரச் சந்ததியைக் கொண்டுள்ளன. அதாவது எம் கண்களுக்குப் புலப்படும் ஈரலுருத் தாவரங்கள் அனைத்தும் புணரித் தாவரங்களாகும். அனேகமானவை பிரிவிலி உடலமைப்பையும் சில இலை போன்ற கட்டமைப்புக்களையும் கொண்டுள்ளன. எனினும் எவற்றிலும் உண்மையான இலையோ, தண்டோ, வேரோ காணப்படுவதில்லை. நீர் மற்றும் கனியுப்புக்களின் அகத்துறிஞ்சலுக்காக வேர்ப்போலி என்னும் கட்டமைப்புக்கள் பிரிவிலி உடலிலிருந்து உருவாகும்.  
ஈரலுருத் தாவரங்கள் பொதுவாகச் சிறியவை: 2–20&nbsp;mm அகலமும், 10&nbsp;cm நீளமுமாக இருக்கும். இவை உலகம் முழுவதும் ஈரலிப்பான பிரதேசங்களில் வாழ்கின்றன. இவற்றில் சில இனங்கள் மெய்ப்பாசிகளை ஒத்திருந்தாலும், இவற்றிலுள்ள ஒருகலத்தாலான வேர்ப்போலிகள் இவற்றை மெய்ப்பாசிகளிடமிருந்து வேறுபடுத்துகின்றன.  

## இயல்புகள்

- பிரிவிலி உடலமைப்பு
- ஒளித்தொகுப்பு செய்து சுயாதீனமாக வாழும் ஆட்சியுடைய புணரித்தாவரம். சிலவற்றில் ஆண், பெண் புணரிகள் ஒரே தாவரத்தாலும், சிலவற்றில் வெவ்வேறு தாவரங்களாலும் உருவாக்கப்படுகின்றன.
- வித்தித்தாவரம் புணரித்தாவரத்தில் தங்கி வாழும் ஒடுக்கப்பட்ட சந்ததியாக உள்ளது.
- வித்தித்தாவரத்தின் வாழ்நாள் மிகவும் குறுகியது. வித்திகளை உருவாக்கியவுடன் இறந்து விடும்.
- இரட்டை சவுக்குமுளையுள்ள விந்துக்கள் புணரித்தாவரத்தினால் உருவாக்கப்படும். இது புற நீரின் உதவியுடன் முட்டையை நோக்கி நீந்திச் செல்லும்.

**வாழ்க்கை வட்டம்**:
# பி. ஏ. பெரியநாயகி


**பி. ஏ. பெரியநாயகி** (*P. A. Periyanayaki*, 14 ஏப்ரல் 1927 – 8 சூன் 1990) தமிழ்த் திரைப்படப் பின்னணிப் பாடகியும், கருநாடக இசைப் பாடகியும், நடிகையும் ஆவார். இவரே தமிழ்த் திரைப்படத்தின் முதல் பின்னணிப் பாடகியாவார்.  

## வாழ்க்கைக் குறிப்பு
பெரியநாயகியின் சொந்த ஊர் தமிழ்நாடு பண்ருட்டிக்கு அருகில் உள்ள திருவதிகை என்ற பாடல் பெற்ற தலமாகும். இவரின் தாயார் அக்காலத்தில் "பண்ருட்டி அம்மாள்" என அழைக்கப்பட்ட புகழ்பெற்ற பாடகி ஆதிலட்சுமி ஆவார். பெரியநாயகி அவரின் கடைசிப் பிள்ளை. பாலசுப்பிரமணியன், ராஜாமணி ஆகியோர் இவருடன் கூடப் பிறந்தவர்கள். தாயார் ஆதிலட்சுமி தனது மூன்று குழந்தைகளுடன் இலங்கையில் சில காலம் தங்கியிருந்து பல கருநாடக இசைக் கச்சேரிகளை நடத்தி வந்தார். ஆதிலட்சுமி அம்மாளின் உடல் நலிவுற்றதை அடுத்து பிள்ளைகளுடன் சென்னை திரும்பினார். பெரியநாயகி திருவல்லிக்கேணி சி. எஸ். எம். பள்ளியில் ஏழாம் வகுப்பு வரை படித்தார்.  

## திரைப்படங்களில் நடிப்பு
1940 ஆம் ஆண்டில் பெரியநாயகியின் சகோதரி பி. ஏ. ராஜாமணிக்கு ஊர்வசியின் காதல் என்ற திரைப்படத்தில் நடிப்பதற்கு அழைப்பு வந்தது. அதில் பெரியநாயகிக்கும் ஒரு காந்தர்வக் கன்னியாக நடிக்கும் வாய்ப்பு கிடைத்தது. இதனால் படிப்பை இடைநிறுத்திவிட்டு தாயாருடன் சேலம் செல்ல வேண்டிய நிலை ஏற்பட்டது. ருக்மாங்கதன் படத்தில் நாரதராகத் தோன்றி நடித்துள்ளார். கிருஷ்ண பக்தி திரைப்படத்தில் பாமாவாக நடித்துள்ளார். ஏகம்பவாணன் (1947) திரைப்படத்தில் கதாநாயகியாக நடித்தார்.  

## பாடிய சில பாடல்கள்
- *திருவடி மலராலே* – ராகம்: தேஷ், படம்: பிரபாவதி
- *திருமாது வளர் பொன்னாடு*, *வெள்ளிமலைக் கெதிராய் விளங்கும் ஏழுமலையான்* - படம்: பிரபாவதி
- *என் மனம் கவர்ந்த* – படம்: லாவண்யா (1951) இசை: எஸ். வி. வெங்கட்ராமன்
- *ஜீவிய பாக்கியமே*, *வெட்டுண்ட கைகள்*, *கன்னியே மாமரி தாயே*, *அருள் தாரும் தேவ மாதாவே* - படம்: ஞானசௌந்தரி (1948), இசை: எஸ். வி. வெங்கட்ராமன்
- *சிந்தை அறிந்து வாடி* - படம்: ஸ்ரீவள்ளி, இயற்றியவர்: பாபநாசம் சிவன், இசை: சுதர்சனம்
- *நீலி மகன் நீ அல்லவோ* – ராகம்: கரகரப்ரியா, படம்: மலைக்கள்ளன்
- *ஜீவ ஒளியாக* - படம்: பைத்தியக்காரன், (டி. ஏ. மதுரத்திற்காகப் பின்னணி)
# இலந்துறை சுந்தரேசுவரஸ்வாமி கோயில்



## அமைவிடம்
**இலந்துறை சுந்தரேசுவரஸ்வாமி கோயில்** திருநீலக்குடிக்குத் தெற்கில் 2 கி.மீ. தொலைவில் உள்ளது.  

## இறைவன், இறைவி
இத்தலத்து இறைவன் சுந்தரேஸ்வரர், இறைவி அபிராமசுந்தரி.  

## திருநீலக்குடி சப்தஸ்தானம்
திருநீலக்குடி சப்தஸ்தானத்தில் திருநீலக்குடி, இலந்துறை, ஏனாதிமங்கலம், திருநாகேஸ்வரம், திருபுவனம், திருவிடைமருதூர் மற்றும் மருத்துவக்குடி ஆகிய ஏழூர்த் தலங்கள் அடங்கும்.  

## தல விருட்சம்
இத்தலத்து விருட்சம் இலந்த மரம் ஆகும்.  

## மேற்கோள்
# ஏனாதிமங்கலம் சோமநாதர் கோயில்

**ஏனாதிமங்கலம் சோமநாதர் கோயில்** தஞ்சாவூர் மாவட்டத்தில் திருவிடைமருதூர் வட்டத்தில் திருநீலக்குடிக்குத் தென்மேற்கே 2 கி.மீ. தொலைவில் உள்ளது.  

## இறைவன்,இறைவி
இங்குள்ள இறைவன் சோமநாதர், இறைவி சௌந்தரநாயகி  

## திருநீலக்குடி சப்தஸ்தானம்
திருநீலக்குடி சப்தஸ்தானத்தில் திருநீலக்குடி, இலந்துறை, ஏனாதிமங்கலம், திருநாகேஸ்வரம், திருபுவனம், திருவிடைமருதூர் மற்றும் மருத்துவக்குடி ஆகிய ஏழூர்த் தலங்கள் அடங்கும்.